ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી મોદીએ ભારતરત્ન એમજીઆરને એમની જન્મજયંતિ પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ આજે તમિલનાડુના ભૂતપૂર્વ મુખ્યમંત્રી ડો. એમજી રામચંદ્રનને એમની જન્મજયંતિ પર શ્રદ્ધાંજલિ અર્પણ કરી હતી. તેમણે જણાવ્યું હતું કે, એમજીઆર ફિલ્મના પડદાથી લઈને રાજકીય મંચ પર લોકોના હૃદય પર રાજ કરતા હતા. શ્રી મોદીએ આજે વીડિયો કોન્ફરન્સ દ્વારા દેશના વિવિધ વિસ્તારોમાંથી ગુજરાતમાં કેવડિયા સુધી આઠ જુદી જુદી ટ્રેનનો શુભારંભ કર્યો હતો અને ગુજરાતમાં રેલવે સાથે સંબંધિત વિવિધ પ્રોજેક્ટનું ઉદ્ઘાટન કર્યું હતું.
આ કાર્યક્રમ દરમિયાન પુરુચી થલાઇવર ડો. એમજી રામચંદ્રન સેન્ટ્રલ રેલવે સ્ટેશનથી શરૂ થઈને કેવડિયા આવતી એક ટ્રેનનો ઉલ્લેખ કરીને પ્રધાનમંત્રીએ ભારતરત્ન એમજીઆરને એમની જન્મજયંતિ પર શ્રદ્ધાંજલિ અર્પણ કરી હતી. શ્રી મોદીએ ફિલ્મના પડદાથી લઈને રાજકીય મંચ પર એમની સફળતા અને સિદ્ધિઓની પ્રશંસા કરી હતી. તેમણે જણાવ્યું હતું કે, એમજીઆરની રાજકીય સફર ગરીબો પ્રત્યે પ્રતિબદ્ધ હતી અને તેમણે વંચિતોના જીવનનો ઉત્થાન કરવા માટે અવિરતપણે કામ કર્યું હતું.
પ્રધાનમંત્રીએ ઉમેર્યું હતું કે, અમે એમના આદર્શોને પૂર્ણ કરવા કામ કરીએ છીએ. તેમણે એમજીઆરના નામે ચેન્નાઈ સેન્ટ્રલ રેલવે સ્ટેશનને એમનું નામ આપીને દેશ એમનો ઋણ હોવાનું જણાવ્યું હતું.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ લક્ષ્ય સેનને કેનેડા ઓપન 2023માં તેમની જીત બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ભારતીય બેડમિન્ટન ખેલાડી લક્ષ્ય સેનને કેનેડા ઓપન 2023માં તેમની જીત બદલ અભિનંદન પાઠવ્યા છે.
એક ટ્વીટમાં, પ્રધાનમંત્રીએ કહ્યું;
"કેનેડા ઓપન 2023માં તેની શાનદાર જીત બદલ પ્રતિભાશાળી @lakshya_sen ને અભિનંદન!
તેમનો વિજય તેમની મક્કમતા અને નિશ્ચયનો પુરાવો છે. તે આપણા રાષ્ટ્રને પણ અપાર ગર્વથી ભરી દે છે. તેમના આગામી પ્રયાસો માટે મારી તેમને શુભેચ્છાઓ.
YP/GP/JD
(
મંત્રીમંડળ
દિલ્હી મેટ્રોના ચોથા તબક્કાના યોજનાને કેબિનેટની મંજૂરી
ત્રણ કોરિડોરના 61.679 કી.મી.ના વિસ્તારમાં 17 ભૂગર્ભ અને 29 એલિવેટેડ સ્ટેશનો
એરોસિટી અને તુઘલતાબાદ વચ્ચે 15 સ્ટેશનો ઉભા કરાશે
આર કે આશ્રમ અને જનકપુરી વચ્ચે 25 સ્ટેશન ઉભા કરાશે
મૌજપુર અને મુકુંદપુર વચ્ચે 6 સ્ટેશન ઉભા કરાશે
પ્રધાનમંત્રી નરેન્દ્ર મોદીના અધ્યક્ષપદે મળેલી કેબિનેટની બેઠકે ત્રણ પ્રાયોરિટી કોરિડોર ધરાવતા દિલ્હી મેટ્રોના ચોથા તબક્કાને મંજૂરી આપી છે. આ ત્રણ કોરિડોરની કુલ લંબાઈ 61.679 કી.મી. રહેશે. આ 61.679 કી.મી.માંથી 22.359 કી.મી.માં ભૂગર્ભ વ્યવસ્થા ગોઠવાશે અને 39.320 કી.મી.ના વિસ્તારમાં એલિવેટેડ સ્ટેશન્સનું બાંધકામ કરાશે. આ કોરિડોરમાં 46 સ્ટેશન્સ હશે, જેમાંના 17 સ્ટેશન ભૂગર્ભમાં હશે અને બાકીના 29 સ્ટેશનનું એલિવેટેડ તરીકે બાંધકામ કરવામાં આવશે.
મેટ્રો કોરિડોર્સ પૂર્ણ કરવામાં રૂ.24,948.65 કરોડનો ખર્ચ થશે. આ પ્રોજેક્ટનું અમલીકરણ દિલ્હી મેટ્રો રેલ કોર્પોરેશન લિમિટેડ  દ્વારા કરવામાં આવશે. હાલમાં 50:50ના સ્પેશ્યલ પર્પઝ વ્હિકલમાં ભારત સરકાર અને નેશનલ કેપિટલ ટેરેટરી ઓફ દિલ્હીનો સમાવેશ થશે.
કનેક્ટીવિટીની વિશેષતાઃ
- એરોસિટીથી તુઘલતાબાદ- 15 સ્ટેશનો 
- આર કે આશ્રમથી જનકપુરી વેસ્ટના 25 સ્ટેશનોમાં 
- મોજપુરઃ મુકુંદપુર- 6 સ્ટેશન 
આ ત્રણ કોરિડોરમાં 22.359 કી.મી.નો ભૂગર્ભ કોરિડોર અને 39.320 કી.મી.ના એલેવેટેડ સેક્શનનો સમાવેશ થાય છે.
આ ચોથા તબક્કાના કોરિડોર પ્રોજેકટથી મેટ્રો નેટવર્કનું વિસ્તરણ થશે અને એ દ્વારા નેશનલ કેપિટલના વધુ વિસ્તારોને આવરી લેવાશે. આ કોરિડોર્સ પૂર્ણ થતાં મેટ્રોના પ્રવાસીઓને વધુ સ્ટેશનો પ્રાપ્ત થશે, જે નવા કોરિડોરને હાલની દિલ્હી મેટ્રો લાઈનથી જોડશે. સુધારેલી કનેક્ટીવિટીથી પ્રવાસીઓને રૂટના વધુ વિકલ્પો પ્રાપ્ત થશે. ત્રણ નવા કોરિડોર મારફતે 61.679 કી.મી.નો ઉમેરો થતાં માર્ગ ઉપરનો ગીચ ટ્રાફિક ઘટશે અને વાહનોને કારણે થતા પ્રદુષણમાં ઘટાડો થશે. તુઘલકાબાદ એરોસિટી કોરિડોરથી એરપોર્ટ સાથેની કનેક્ટીવિટીમાં વધારો થશે. આ કોરિડોર્સની કામગીરી પૂર્ણ થતાં દિલ્હી મેટ્રોના નેટવર્કની કુલ લંબાઈ 400 કી.મી. થશે.
J.Khunt/RP/GP
(Visitor Counter : 145
પ્રધાનમંત્રીનું કાર્યાલય
પ્રધાનમંત્રીએ ગ્રેટર નોઇડમાં વિવિધ વિકાસલક્ષી પરિયોજનાઓનો શુભારંભ કર્યો;
બક્સર અને ખુર્જા થર્મલ પાવર પ્લાન્ટનું ભૂમિપૂજન કર્યું
પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશમાં ગ્રેટર નોઇડાની મુલાકાત લીધી હતી અને વિવિધ વિકાસલક્ષી પ્રોજેક્ટનો શુભારંભ કર્યો હતો.
પ્રધાનમંત્રીએ પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયોલોજીમાં વીડિયો લિન્ક મારફતે મેટ્રોનાં નોઇડા સિટી સેન્ટર – નોઇડા ઇલેક્ટ્રોનિક સિટી સેક્શનને લીલી ઝંડી આપી હતી. તેમણે ઉત્તરપ્રદેશનાં ખુર્જા અને બિહારનાં બક્સમાં 1320 મેગાવોટની ક્ષમતા ધરાવતા બે થર્મલ પાવર પ્લાન્ટનું ભૂમિપૂજન પણ કર્યું હતું.
પ્રધાનમંત્રીએ પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયાલોજીનું ઉદઘાટન કર્યું હતું. તેમણે સંકુલમાં પંડિત દીનદયાળ ઉપાધ્યાયની પ્રતિમાનું અનાવરણ કર્યું હતું અને તેમને શ્રદ્ધાસુમન અર્પણ કર્યા હતાં. પછી તેમણે સંકુલમાં બનાવવામાં આવેલા દીનદયાળ ઉપાધ્યાય સંગ્રહાલયની મુલાકાત પણ લીધી હતી.
આ પ્રસંગે પ્રધાનમંત્રીએ ઉપસ્થિત જનસમૂહન સંબોધિત કરીને કહ્યું હતું કે, નોઇડાનું સંપૂર્ણપણે પરિવર્તન થયું છે. અત્યારે નોઇડા વિકાસ અને યુવાનો માટે રોજગારની તક ઉપલબ્ધ કરાવવા માટે ઓળખાય છે. તેમણે જણાવ્યું હતું કે, નોઇડા દેશનાં મેક ઇન ઇન્ડિયા કેન્દ્ર સ્વરૂપે વિકસિત થઈ રહ્યું છે. આ સંદર્ભમાં તેમણે નોઇડામાં દુનિયાની સૌથી મોટી મોબાઇલ ફેક્ટરી સહિત ત્યાં ઉપસ્થિત ઘણી ઇલેક્ટ્રોનિક કંપનીઓનો ઉલ્લેખ પણ કર્યો હતો.
પ્રધાનમંત્રીએ કહ્યું હતું કે, દેશનું સૌથી મોટું એરપોર્ટ ઉત્તરપ્રદેશનું જેવરમાં આકાર લઈ રહ્યું છે. એક વાર આ એરપોર્ટનું નિર્માણ પૂર્ણ થઈ જતાં જેવર એરપોર્ટ જીવનને સરળ બનાવવાની સાથે ઉત્તરપ્રદેશ માટે આર્થિક રીતે પણ લાભદાયક બનશે. તેમણે દેશમાં બની રહેલા અન્ય ઘણાં એરપોર્ટનો પણ આ પ્રસંગે ઉલ્લેખ કર્યો હતો. તેમણે કહ્યું હતું કે, ઉડાન યોજનાનાં માધ્યમથી કેન્દ્ર સરકાર નાનાં શહેરોને પણ વિમાન સેવાઓ સાથે જોડવા પ્રતિબદ્ધ છે.
ભારતમાં વીજ ક્ષેત્રની સ્થિતિ સુધારવા માટે સરકારની વિવિધ પહેલો વિશે પ્રધાનમંત્રીએ કહ્યું હતું કે, સરકાર વીજળીનાં ઉત્પાદનનાં ચાર પાસા એટલે કે ઉત્પાદન, ટ્રાન્સમિશન, વિતરણ અને જોડાણ પર ધ્યાન કેન્દ્રિત કરી રહી છે. શ્રી મોદીએ કહ્યું હતું કે, એનાથી વીજ ક્ષેત્રમાં વ્યાપક ફેરફાર થયો છે અને એક રાષ્ટ્ર – એક ગ્રિડની કલ્પના સાકાર થઈ છે. સરકાર નવીનીકરણ ઊર્જાનાં ક્ષેત્ર પર પણ સંપૂર્ણ ધ્યાન આપી રહી છે. તેમણે કહ્યું હતું કે, ‘એક વિશ્વ, એક સૂર્ય અને એક ગ્રિડ’ એમનું સ્વપ્ન છે.
પ્રધાનમંત્રીએ બક્સર અને ખુર્જામાં બનાવવામાં આવેલા થર્મલ પાવર પ્લાન્ટ વિશે જણાવ્યું હતું કે, તેનાથી દેશનાં વિકાસને વેગ મળશે તથા ઉત્તરપ્રદેશ અને બિહારની સાથે આસપાસનાં રાજ્યોમાં વીજળીની ઉપલબ્ધતામાં મોટુ પરિવર્તન આવશે. તેમણે છેલ્લાં સાડા ચાર વર્ષમાં વીજળીનાં ઉત્પાદનમાં થયેલા મોટા વધારા વિશે વાત કરી હતી.
પંડિત દીનદયાળ ઉપાધ્યાય ઇન્સ્ટિટ્યૂટ ઑફ આર્કિયોલોજીનું ઉદઘાટન કરતાં પ્રધાનમંત્રીએ કહ્યું હતું કે, આ સંસ્થા દેશ અને વિદેશનાં વિદ્યાર્થીઓ સાથે સંશોધનકર્તાઓને ઉત્સાહવર્ધક શૈક્ષણિક વાતાવરણ અને અત્યાધુનિક સુવિધાઓ ઉપલબ્ધ કરાવશે.
પ્રધાનમંત્રીએ કહ્યું હતું કે, નવા ભારતનું નિર્માણ થઈ રહ્યું છે. તેમણે ઉમેર્યું હતું કે, 125 કરોડ ભારતીયોનાં મજબૂત સહયોગ સાથે નવા ભારતનું નિર્માણ કરવાનું સ્વપ્ન સાકાર થઈ રહ્યું છે. તેમણે દેશને ભ્રષ્ટાચારથી મુક્ત કરાવવાની સરકારની પ્રતિબદ્ધતાનો પુનરોચ્ચાર કર્યો હતો અને સાથે-સાથે આતંકવાદનો ઇંટનો જવાબ પત્થરથી આપવા માટે સૈનિકોની બહાદૂરીને સલામ કરી હતી. પ્રધાનમંત્રીએ કહ્યું હતું કે, સરકાર આતંકવાદ વિરૂદ્ધ આકરા નિર્ણયો લઈ રહી છે.
RP
(Visitor Counter : 153
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 89.74 કરોડ લોકોને રસી આપવામાં આવી
- છેલ્લા 24 કલાકમાં 24,354 નવા કેસ
- સક્રિય કેસ કુલ કેસનાં 1% કરતા ઓછા છે, હાલમાં 0.81% છે માર્ચ 2020 પછી સૌથી ઓછું
- ભારતમાં સક્રિય કેસનું ભારણ 2,73,889 થયું, 197 દિવસમાં સૌથી ઓછું
- સાજા થવાનો દર હાલમાં 97.86% નોંધાયો, માર્ચ 2020 પછી સૌથી વધુ
- છેલ્લા 24 કલાકમાં 28,246 દર્દીઓ સાજા થયા, કુલ વધીને 3,30,68,599 દર્દીઓ સાજા થયા
- સાપ્તાહિક પોઝિટિવીટી દર છેલ્લા 99 દિવસથી 3% કરતા ઓછો થઈ ગયો છે, હાલમાં 1.68% છે
- દૈનિક પોઝિટિવીટી દર 1.70% પહોંચ્યો, છેલ્લા 33 દિવસથી 3% કરતા ઓછો
- કુલ 57.19 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleasePage.aspx?PRID=1760213
કેન્દ્રએ રાજ્યો/કેન્દ્રશાસિત પ્રદેશો સાથે કોવિડ-19 રસીકરણની પ્રગતિ અંગે સમીક્ષા કરી
વિગત: https://pib.gov.in/PressReleasePage.aspx?PRID=1760217
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 165
પ્રધાનમંત્રીનું કાર્યાલય
પ્રધાનમંત્રીએ નાગપુરની હોસ્પિટલમાં આગમાં લોકોનાં મૃત્યુ અંગે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ નાગપુરમાં સ્થિત હોસ્પિટલમાં આગના કારણે મૃત્યુ પામેલા લોકો પ્રત્યે શોક વ્યક્ત કર્યો હતો.
પ્રધાનમંત્રીએ એક ટ્વીટમાં કહ્યું હતું, “નાગપુરમાં હોસ્પિટલની આગથી દુઃખી છું. મારી સાંત્વના આગના કારણે મૃત્યુ પામેલા લોકોનાં પરિવારજનો સાથે છે. ઈજાગ્રસ્તો જલદી સ્વસ્થ થાય એવી પ્રાર્થના કરી રહ્યો છું.”
SD/GP
(Visitor Counter : 80
સંચાર અને સુચના પ્રૌદ્યોગિકી મંત્રાલય
ઓપ્ટિકલ ફાઈબર નેટવર્ક કનેક્ટિવિટી
ભારતનેટ પ્રોજેક્ટને મીડિયા ના શ્રેષ્ઠ મિશ્રણ દ્વારા દેશની તમામ ગ્રામ પંચાયતો ને બ્રોડબેન્ડ કનેક્ટિવિટી પ્રદાન કરવા માટે તબક્કાવાર રીતે અમલમાં મૂકવામાં આવે છે. 28.02.2022 સુધીમાં, કુલ 5,67,941 કિમી ઓપ્ટિકલ ફાઇબર કેબલ  નાખવામાં આવી છે. દેશમાં કુલ 1,72,361 GP  સેવા માટે તૈયાર કરવામાં આવ્યા છે. 31.12.2021 સુધીમાં, ભારતનેટ પ્રોજેક્ટ હેઠળ કુલ રૂ. 27,582.7 કરોડનું વિતરણ/ઉપયોગ કરવામાં આવ્યું છે. ભારતનેટનો વ્યાપ તાજેતરમાં દેશના GPs સિવાયના તમામ વસવાટવાળા ગામો સુધી વિસ્તારવામાં આવ્યો છે.
ભારતનેટ નેટવર્ક પર સેન્ટ્રલાઈઝ્ડ નેટવર્ક ઓપરેટિંગ સેન્ટર  દ્વારા દેખરેખ રાખવામાં આવે છે અને તેના અહેવાલોનું નિયમિતપણે નિરીક્ષણ કરવામાં આવે છે. વધુમાં, રિયલ-ટાઇમ મોનિટરિંગ માટે, એક મોબાઇલ એપ્લિકેશન વિકસાવવામાં આવી છે. આ સ્માર્ટફોન સાથે ફીલ્ડ લેવલ પર મોનિટરિંગ ડેટા કેપ્ચર કરવા માટે GIS આધારિત મોનિટરિંગ સિસ્ટમ છે. CSC ઈ-ગવર્નન્સ સર્વિસિસ ઈન્ડિયા લિમિટેડ  દ્વારા લગભગ 1.20 લાખ GPsમાં હાલમાં જાળવણીનું કાર્ય  હાથ ધરવામાં આવે છે. ભારતનેટ ફેઝ-I. BharatNetના તબક્કા-II માટે, સંબંધિત અમલીકરણ એજન્સીઓ નેટવર્કની જાળવણી માટે જવાબદાર છે.
ભારતનેટ પ્રોજેક્ટ હેઠળ બનાવવામાં આવેલ ઈન્ફ્રાસ્ટ્રક્ચર એ રાષ્ટ્રીય સંપત્તિ છે, જે સેવા પ્રદાતાઓને બિન-ભેદભાવના ધોરણે સુલભ છે, અને તેનો ઉપયોગ Wi-Fi હોટસ્પોટ્સ, ફાઈબર ટુ ધ હોમ  કનેક્શન દ્વારા બ્રોડબેન્ડ/ઈન્ટરનેટ સેવાઓની જોગવાઈ માટે કરી શકાય છે. લીઝ્ડ લાઈનો, ડાર્ક ફાઈબર, મોબાઈલ ટાવર્સમાં બેકહોલ, વગેરે. 28.02.2022 સુધીમાં, 1,04,288 GPs માં Wi-Fi હોટસ્પોટ્સ સ્થાપિત કરવામાં આવ્યા છે, 2,13,834 ફાઈબર ટુ ધ હોમ બ્રોડબેન્ડ કનેક્શન આપવામાં આવ્યા છે, 36,333 કિમી ડાર્ક ફાઈબર છે. ભારતનેટ નેટવર્કનો ઉપયોગ કરીને 4,038 Gbps બેન્ડવિડ્થ લીઝ પર આપવામાં આવી છે.
ભારતનેટ નેટવર્કની જાળવણી અને ઉપયોગ માટે લેવામાં આવેલા ઉપરોક્ત પગલાંઓ સાથે, દેશમાં મહેસૂલ સંગ્રહમાં વધારો થયો છે.
આ માહિતી સંચાર રાજ્ય મંત્રી શ્રી દેવુસિંહ ચૌહાણે આજે લોકસભામાં એક પ્રશ્નના લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 274
કાપડ મંત્રાલય
મંત્રીમંડળ દ્વારા ભારત અને જાપાન વચ્ચે ગુણવત્તાયુક્ત કાપડના ક્ષેત્રમાં સહયોગ માટેના કરારને મંજૂરી આપવામાં આવી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને જાપાનના બજાર માટે ભારતીય કાપડ અને કપડાની ગુણવત્તા અને પરીક્ષણ સુધારવા ભારતની કાપડ સમિતિ અને જાપાનના મેસર્સ નિસેનકેન ક્વોલિટી ઇવેલ્યુએશન સેન્ટર વચ્ચે સમજૂતી પત્ર પર હસ્તાક્ષર કરવાની મંજૂરી આપી છે.
આ સમજૂતી કરાર જાપાનના મેસર્સ નિસેનકેન ક્વોલિટી ઇવેલ્યુએશન સેન્ટરને કાપડ અને પરિધાન ઉત્પાદકો માટે ભારતમાં પોતાના સહકારી પરીક્ષણ અને નિરીક્ષણ સેવા પ્રદાતાઓ તરીકે કાપડ સમિતિને સોંપવામાં સક્ષમ બનાવશે. આ સમજૂતી કાપડ અને પરિધાન ઉત્પાદકોનો તકનીકી કાપડના સાથે એવા કોઈ અન્ય ઉત્પાદકોનો પણ સમાવેશ કરશે જેના અંગે બંને સ્થાનિક અને વિદેશી ગ્રાહકો / ખરીદદારો પછીની તારીખે પરસ્પર સંમત થયા હોય.
SD/GP/BT
(Visitor Counter : 110
મંત્રીમંડળ
જીવન વીમા નિગમ  આઇડીબીઆઈ બેંકનાં નિયંત્રણકારી હિસ્સાનું અધિગ્રહણ કરશે
મંત્રીમંડળે સરકારનો હિસ્સો ઘટાડીને 50 ટકાથી ઓછો કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આઈડીબીઆઈ બેંકમાં સરકારનો હિસ્સો ઘટાડીને 50 ટકાથી ઓછો કરવાની મંજૂરી આપી દીધી છે. મંત્રીમંડળે બેંકમાં પ્રમોટર સ્વરૂપે ભારતીય જીવન વીમા નિગમ  દ્વારા અધિમાન્ય ફાળવણી/ઇક્વિટીની ઓપન ઑફરનાં માધ્યમથી તથા બેંકમાં સરકાર દ્વારા વ્યવસ્થાપન નિયંત્રણ છોડવાથી બેંકનાં નિયંત્રણકારક હિસ્સાનાં અધિગ્રહણને મંજૂરી આપી દીધી છે.
અસરઃ
- આ હસ્તાંતરણ કે અધિગ્રહણથી ઉપભોક્તાઓ, એલઆઇસી અને બેંકને સમન્વયનો વિસ્તૃત લાભ મળશે.
- એલઆઇસી અને આઇડીબીઆઈ બેંકને મોટું બજાર મળવાનો, વિતરણ ખર્ચમાં ઘટાડો થવાનો અને ઉપભોક્તા મેળવવાનો, મહત્તમ ક્ષમતા અને સંચાલનમાં લવચીકતા આવવાનો તેમજ એકબીજાને ઉત્પાદનો અને સેવાઓનાં વેચાણની વધારે તકનો લાભ મળશે.
- તેનાથી એલઆઇસી અને બેંકને નાણાકીય રીતે મજબૂત બનવામાં મદદ મળશે અને તેમની સહાયક કંપનીઓને હાઉસિંગ ફાઇનાન્સ તથા મ્યુચ્યુઅલ ફંડ જેવા નાણાકીય ઉત્પાદન બજારમાં લાવવામાં મદદ મળશે.
- ઉપરાંત બેંકિંગ સેવાઓ માટે બેંકનાં 11 લાખ એલઆઇસી એજન્ટોની સેવાઓનો લાભ ઘરઆંગણે મળવાની તક ઉપલબ્ધ થશે અને તેને ઉપભોક્તા સેવાઓમાં સુધારો અને નાણાકીય સર્વસમાવેશકતાને વિસ્તૃત બનાવવાની તક મળશે.
- બેંક ઓછા ખર્ચની ડિપોઝિટ મારફતે ભંડોળનાં ઓછાં ખર્ચ અને પેમેન્ટ સેવાઓમાંથી ફીની આવકની દ્રષ્ટિએ લાભ મેળવવાની વધારે સારી સ્થિતિમાં રહેશે.
- એલઆઇસીને બેંકની 1,916 શાખાઓનાં નેટવર્ક મારફતે  વીમા સેવાઓ વેચવાનો લાભ મળશે. એલઆઇસી બેંકની રોકડ વ્યવસ્થાપન સેવાઓનો લાભ પણ મેળવશે.
- એલઆઇસીનું નાણાકીય સમૂહ બનવાનું વિઝન સાકાર થવાનો લાભ મળશે.
- ઉપભોક્તાઓને એકછત નીચે નાણાકીય સેવાઓનો લાભ મળશે અને એલઆઇસી જીવન વીમા કવચની પહોંચ સારી રીતે વધારી શકશે.
પૃષ્ઠભૂમિ :
નાણાંમંત્રીએ વર્ષ 2016માં પોતાનાં બજેટ ભાષણમાં જાહેરાત કરી હતી કે આઇડીબીઆઈ બેંકમાં પરિવર્તનની પ્રક્રિયા શરૂ થઈ ગઈ છે અને સરકાર આ પ્રક્રિયાને ચાલુ રાખશે તથા પોતાનો હિસ્સો ઘટાડીને 50 ટકાથી ઓછાં કરવાનાં વિકલ્પ પર વિચાર કરશે. આ ઘોષણાને ધ્યાનમાં રાખીને એલઆઇસીએ બોર્ડની મંજૂરી સાથે આઇડીબીઆઈ બેંકમાં નિયંત્રણકારી હિસ્સાનું હસ્તાંતરણ કરવા માટે ભારતીય વીમા નિયમનકારી અને વિકાસ સત્તામંડળ  પાસેથી મંજૂરી માંગી હતી. એલઆઇસીએ આઇઆરડીએઆઈ પાસેથી મંજૂરી મળતાં આઇડીબીઆઈ બેંકનાં 51 ટકા નિયંત્રણકારી હિસ્સાનાં હસ્તાંતરણમાં રસ દાખવ્યો છે. તેનાં બદલામાં બેંકે બોર્ડ દ્વારા વિચાર કર્યા પછી પ્રસ્તાવિત અધિગ્રહણનાં પરિણામ સ્વરૂપે સરકારનો હિસ્સો 51 ટકાથી ઓછો કરવાનાં સરકારનાં નિર્ણયની જાણકારી માંગી છે.
RP
(Visitor Counter : 114
સંરક્ષણ મંત્રાલય
ઇન્દિરા પોઇન્ટ ખાતે સ્વર્ણિમ વિજય વર્ષ ઉજવણી
મુખ્ય અંશો:
- આંદામાન અને નિકોબાર કમાન્ડના જવાનોએ 1971ના યુદ્ધમાં ભારતની જીતનાં 50મા વર્ષ નિમિત્તે રાષ્ટ્રીય ધ્વજ ફરકાવ્યો
- ઈન્દિરા પોઈન્ટ દેશનો દક્ષિણ છેડો છે
- વિજય જ્યોત નિકોબાર ગ્રુપ ઓફ આઇલેન્ડની સફર પર હતી
- હવે તેની મુખ્ય ભૂમિની યાત્રા શરૂ કરશે
સ્વર્ણિમ વિજય વર્ષ વિજય જ્યોત 22 ઓગસ્ટ, 2021ના રોજ દેશની દક્ષિણી ટોચ ઈન્દિરા પોઈન્ટ પર નિકોબાર ગ્રુપ ઓફ આઈલેન્ડના પ્રવાસના ભાગરૂપે લઈ જવામાં આવી હતી. આંદામાન અને નિકોબાર કમાન્ડના સશસ્ત્ર દળોના જવાનોએ રાષ્ટ્રધ્વજ ફરકાવ્યો હતો અને આ પ્રસંગને ધ્યાનમાં રાખીને સ્થળ પરથી માટી એકત્રિત કરી હતી.
વિજય જ્યોતે હવે મુખ્ય ભૂમિની આગળની યાત્રા પહેલા યોગ્ય વિદાય માટે પોર્ટ બ્લેર તરફ તેની મુસાફરી શરૂ કરી છે. વિજય જ્યોતની યાત્રા, ઉત્તરથી દક્ષિણ સુધી, સમગ્ર આંદામાન અને નિકોબાર ટાપુઓની સાંકળમાં ફેલાયેલી સ્વર્ણિમ વિજય વર્ષની ભાવનાને યાદ કરે છે. 1971ના યુદ્ધમાં ભારતની ઐતિહાસિક જીતના 50મા વર્ષ નિમિત્તે 2021ને સ્વર્ણિમ વિજય વર્ષ તરીકે ઉજવવામાં આવી રહ્યું છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 239
જળશક્તિ મંત્રાલય
'સ્વચ્છ ભારત મિશન - ગ્રામીણ' અંતર્ગત આવતીકાલે 'વિશ્વ શૌચાલય દિવસ' ઉજવાશે; જળ શક્તિના કેન્દ્રીય મંત્રી ટોચના જિલ્લાઓ / રાજ્યોનું 'સ્વચ્છતા પુરસ્કાર' સાથે સન્માન કરશે
'સ્વચ્છ ભારત મિશન - ગ્રામીણ ' અંતર્ગત સ્વચ્છતામાં મહત્વનું યોગદાન આપવા માટે સલામત સ્વચ્છતાની પહોંચ વધારવા તથા જિલ્લાઓ / રાજ્યોને સમ્માનિત કરવા પેય જળ અને સ્વચ્છતા વિભાગ , જળ શક્તિ મંત્રાલય આવતીકાલે એટલે કે 19 નવેમ્બર, 2020ના રોજ 'વિશ્વ શૌચાલય દિવસ' ઉજવશે.
કેન્દ્રીય જળ શક્તિ મંત્રી શ્રી ગજેન્દ્રસિંહ શેખાવત અને રાજ્યમંત્રી શ્રી રતન લાલ કટારિયા આવતીકાલે એટલે કે 19 નવેમ્બર, 2020ના રોજ વર્ચ્યુઅલ માધ્યમથી ટોચના જિલ્લાઓ / રાજ્યોને ‘સ્વચ્છતા પુરસ્કાર’ દ્વારા સન્માન કરશે. પ્રવર્તમાન કોવિડ -19ની પરિસ્થિતિ જોતાં, આ વર્ષે પુરસ્કાર સમારોહનું આયોજન વર્ચ્યુઅલ રીતે કરવામાં આવી રહ્યું છે જેમાં પુરુસ્કૃત થનારા ઓનલાઇન પ્લેટફોર્મ દ્વારા જોડાશે.
તબક્કા 1  હેઠળ થયેલા લાભોને ટકાવી રાખવા માટે અને ખુલ્લામાં શૌચથી મુક્તિ અને સોલિડ તથા લિક્વિડ વેસ્ટ મેનેજમેન્ટ  પર ધ્યાન કેન્દ્રિત કરીને એસબીએમજીના તબક્કા 2નો પ્રારંભ આ વર્ષના શરૂઆતમાં કરવામાં આવ્યો છે. છેલ્લા એક વર્ષથી સામુદાયિક સ્વચ્છતા પરિસર  ના બાંધકામ અને બ્યુટિફિકેશન પર કેન્દ્રિત વિવિધ અભિયાનોને જેવા કે સ્વચ્છ સુંદર સામુદાયિક શૌચાયલ  અને સામુદાયિક શૌચાયલ અભિયાનને  દેશવ્યાપી શરુ કરવામાં આવ્યા છે.
SD/GP/BT
(Visitor Counter : 169
પ્રધાનમંત્રીનું કાર્યાલય
પ્રધાનમંત્રીએ Gandhada Gudiનું ટ્રેલર રિલીઝ થવા પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ સ્વર્ગીય કન્નડ અભિનેતા પુનીત રાજકુમારના પ્રિય પ્રોજેક્ટ Gandhada Gudiના ટ્રેલરને રિલીઝ કરવા પર તેમની શુભેચ્છાઓ પાઠવી છે જે કર્ણાટકની કુદરતી સૌંદર્ય અને પર્યાવરણીય સંરક્ષણને શ્રદ્ધાંજલિ છે. પ્રધાનમંત્રીએ ટિપ્પણી કરી હતી કે સ્વર્ગસ્થ પુનીત રાજકુમાર વિશ્વભરના લાખો લોકોના હૃદયમાં વસે છે.
સ્વર્ગસ્થ કન્નડ અભિનેતા પુનીત રાજકુમારનાં પત્ની અશ્વિની પુનીત રાજકુમારના ટ્વીટને ટાંકીને, પ્રધાનમંત્રીએ ટ્વીટ કર્યું;
“અપ્પુ દુનિયાભરના લાખો લોકોના દિલમાં વસે છે. તે તેજસ્વી મૂર્તિમંત, ઊર્જાથી ભરપૂર અને અપ્રતિમ પ્રતિભાથી આશીર્વાદિત હતા. Gandhada Gudi એ માતા કુદરત, કર્ણાટકની પ્રાકૃતિક સુંદરતા અને પર્યાવરણીય સંરક્ષણને અંજલિ છે. આ પ્રયાસ માટે મારી શુભેચ્છાઓ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ભારતના રાષ્ટ્રપતિ મહારાષ્ટ્રની મુલાકાતે; રાજભવન, મુંબઈ ખાતે નવા દરબાર હોલનું ઉદ્ઘાટન
સભાને સંબોધતા રાષ્ટ્રપતિએ નવા દરબાર હોલના ઉદ્ઘાટન બદલ મહારાષ્ટ્રના લોકો અને સરકારને અભિનંદન પાઠવ્યા હતા. તેમણે કહ્યું કે મહારાષ્ટ્રના લોકો અને ભૂમિમાં ચોક્કસપણે કંઈક ખાસ છે જે તેમને વારંવાર અહીં ખેંચે છે. આ મુલાકાત સહિત છેલ્લા સાડા ચાર વર્ષમાં તેઓ લગભગ 12 વખત મહારાષ્ટ્ર આવ્યા હતા, એમ તેમણે ઉમેર્યું હતું.
રાષ્ટ્રપતિએ કહ્યું કે મહારાષ્ટ્ર આધ્યાત્મિકતાની ભૂમિ છે તેમજ અન્યાય સામેના બહાદુર સંઘર્ષની ભૂમિ છે. આ દેશભક્તોની ભૂમિ છે તેમ ભગવાનના ભક્તોની પણ ભૂમિ છે. મહારાષ્ટ્ર એ ભારતનું મુખ્ય આર્થિક અને સાંસ્કૃતિક કેન્દ્ર છે. આ રાજ્ય પ્રતિભા અને કુદરતી સૌંદર્યથી ભરપૂર છે. મહારાષ્ટ્રના લોકો તેમના આતિથ્ય માટે જાણીતા છે. આવી અનેક વિશેષતાઓને લીધે, માત્ર તે જ નહીં, પરંતુ દેશ-વિદેશના અસંખ્ય લોકો મહારાષ્ટ્રની મુલાકાતે વારંવાર આકર્ષાય છે. પરંતુ આ મુલાકાતમાં તે એક ખાલીપો અનુભવી રહ્યા છે. એક અઠવાડિયા પહેલા અમે અમારા પ્રિય લતા દીદીને ગુમાવ્યા. તેના જેવી મહાન પ્રતિભા સદીમાં માત્ર એક જ વાર જન્મે છે. લતાજીનું સંગીત અમર છે જે હંમેશા તમામ સંગીત પ્રેમીઓને મંત્રમુગ્ધ કરશે. તેમની સાદગી અને સૌમ્ય સ્વભાવની યાદ પણ લોકોના મનમાં અંકિત રહેશે.
દરબાર હોલનું બાંધકામ હેરિટેજ ઈમારતની વિશેષતા અકબંધ રાખીને કરવામાં આવ્યું છે તેની નોંધ લેતા રાષ્ટ્રપતિએ જણાવ્યું હતું કે પરંપરાને જીવંત રાખીને સમયની માંગ પ્રમાણે આધુનિકતા પસંદ કરવામાં સમજદારી છે. તેમણે મહારાષ્ટ્રના રાજ્યપાલ અને રાજ્ય સરકારને નવીનતમ સુવિધાઓ સાથે દરબાર હોલના નિર્માણ માટે અભિનંદન પાઠવ્યા હતા.
રાષ્ટ્રપતિએ કહ્યું કે લોકશાહી વ્યવસ્થામાં પારદર્શિતા એ સુશાસનનું સૌથી મહત્વનું પાસું છે. દરબારનો આધુનિક ખ્યાલ પારદર્શિતાને પ્રોત્સાહન આપે છે. જાહેર સત્તાવાળાઓ દ્વારા જનતા દરબાર દ્વારા લોકો સાથે જોડાણ કરવાની પદ્ધતિ લોકપ્રિય બની રહી છે. આમ, આ દરબાર હોલ, એક નવા સંદર્ભમાં, આપણા નવા ભારત, નવા મહારાષ્ટ્ર અને આપણી જીવંત લોકશાહીનું પ્રતીક છે.
રાષ્ટ્રપતિના હિન્દી પ્રચવન માટે અહીં ક્લિક કરો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 208
પ્રધાનમંત્રીનું કાર્યાલય
રાજ્યસભામાં નાગાલેન્ડના પ્રથમ મહિલા સભ્ય, સુશ્રી એસ. ફાંગનોન કોન્યાકે ગૃહની અધ્યક્ષતા કરી હોવાથી પ્રધાનમંત્રી શ્રીએ ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ ગયા અઠવાડિયે રાજ્યસભાના અધ્યક્ષ, જગદીપ ધનખર દ્વારા ઉપસભાપતિઓની પેનલમાં નામાંકિત થયા બાદ, રાજ્યસભામાં નાગાલેન્ડના પ્રથમ મહિલા સભ્ય, સુશ્રી એસ. ફાંગનોન કોન્યાકે, ગૃહની અધ્યક્ષતા કરતા તે અંગે ખુશી વ્યક્ત કરી છે.
રાજ્યસભાના સંસદસભ્ય સુશ્રી એસ. ફાંગનોન કોન્યાકના ટ્વીટનો જવાબ આપતાં પ્રધાનમંત્રીએ ટ્વીટ કર્યું;
"એક ખૂબ જ ગર્વની ક્ષણ."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ મકરસંક્રાંતિ પર કર્ણાટકના લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મકરસંક્રાંતિના શુભ અવસર પર કર્ણાટકના લોકોને તેમની શુભેચ્છાઓ પાઠવી છે.
કર્ણાટકના મુખ્યમંત્રી શ્રી બસવરાજ એસ બોમાઈ તરફથી મકરસંક્રાંતિની શુભેચ્છાના જવાબમાં પ્રધાનમંત્રીએ કહ્યું;
" એક રાજ્ય જે રાષ્ટ્રીય પ્રગતિમાં અભૂતપૂર્વ યોગદાન આપે છે એવા કર્ણાટકના મારા બહેનો અને ભાઈઓને મકર સંક્રાંતિની શુભકામનાઓ.
SD/GP/JD
(
રાષ્ટ્રપતિ સચિવાલય
ત્રણ રાષ્ટ્રોના રાજદૂતોએ ભારતના રાષ્ટ્રપતિને ઓળખપત્રો રજૂ કર્યા
ભારતના રાષ્ટ્રપતિ, શ્રીમતી દ્રૌપદી મુર્મુએ આજે  રાષ્ટ્રપતિ ભવન ખાતે આયોજિત સમારોહમાં યુનાઇટેડ સ્ટેટ્સ ઑફ અમેરિકા, કતાર અને મોનાકોના રાજદૂતો પાસેથી ઓળખપત્રો સ્વીકાર્યા. જેમણે તેમના ઓળખપત્રો રજૂ કર્યા તેઓ હતા:
1. મહામહિમ શ્રી એરિક ગારસેટી, યુનાઈટેડ સ્ટેટ્સ ઑફ અમેરિકાના રાજદૂત
2. મહામહિમ શ્રી મોહમ્મદ હસન જાબીર અલ-જાબીર, કતાર રાજ્યના રાજદૂત
3. મહામહિમ મિસ્ટર ડિડીઅર ગેમર્ડિંગર, મોનાકોના રાજદૂત
YP/GP
(Visitor Counter : 99
પ્રધાનમંત્રીનું કાર્યાલય
પ્રધાનમંત્રીએ સીબીએસઈની પરીક્ષામાં સફળતાપૂર્વક ઉતિર્ણ થવા બદલ ધો. 10ના વિદ્યાર્થીઓને અભિનંદન આપ્યા
વડાપ્રધાન શ્રી નરેન્દ્ર મોદીએ સીબીએસઈ પરીક્ષા સફળતાપૂર્વક પાસ કરવા બદલ ધો. 10ના વિદ્યાર્થીઓને અભિનંદન પાઠવ્યા હતા. તેમણે વિદ્યાર્થીઓને તેમના ઉજ્જવળ ભવિષ્ય માટે પણ શુભકામનાઓ પાઠવી હતી.
પ્રધાનમંત્રીએ એક ટ્વીટમાં કહ્યું હતું, “ સીબીએસઈની ધો. 10ની પરીક્ષા સફળતાપૂર્વક પાસ કરવા બદલ મારા યુવા મિત્રોને અભિનંદન. વિદ્યાર્થીઓના ઉજ્જવળ ભવિષ્ય માટે મારી શુભકામનાઓ.”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
પ્રધાનમંત્રીએ શ્રી વેદ મારવાહના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ દિલ્હીના પૂર્વ પોલીસ આયુક્ત અને મણિપુર, મિજોરમ, તેમજ ઝારખંડના પૂર્વ રાજ્યપાલ શ્રી વેદ મારવાહના નિધન પર શોક વ્યક્ત કર્યો.
પ્રધાનમંત્રીએ કહ્યું " શ્રી વેદ મારવાહજીએ એમના સાર્વજનિક જીવનમાં આપેલા સમૃદ્ધ યોગદાન બદલ યાદ રાખવામાં આવશે.એક આઈ.પી.એસ. અધિકારી તરીકે અદમ્ય સાહસ એમના જીવનમાં વણાયેલું રહ્યું. તેઓ એક બુદ્ધિજીવી પણ હતા. એમના નિધનથી દુઃખ થયું છે. એમના પરિવાર અને પ્રશંસકો પ્રત્યે સંવેદના. ઓમ શાંતિ.
GP/DS
(
મંત્રીમંડળ
કેબિનેટે કેન્દ્ર સરકારના કર્મચારીઓને મોંઘવારી ભથ્થાના વધારાના હપ્તા અને પેન્શનરોને મોંઘવારી રાહત, 01.07.2022થી મળવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે 01.07.2022થી જૂન, 2022ના રોજ પૂરા થતા સમયગાળા માટે ભારતનો ગ્રાહક ભાવ સૂચકાંકમાં 12 માસિક સરેરાશથી વધેલી ટકાવારીના આધારે કેન્દ્ર સરકારના કર્મચારીઓ અને પેન્શનરોને 4%ના દરે મોંઘવારી ભથ્થું અને મોંઘવારી રાહતનો વધારાનો હપ્તો રજૂ કરવાની મંજૂરી આપી છે. .
કેન્દ્ર સરકારના કર્મચારીઓ અને પેન્શનરો અનુક્રમે મોંઘવારી ભથ્થું અને મોંઘવારી રાહતની વધુ રકમ માટે 01.07.2022થી હકદાર બનશે.
કેન્દ્ર સરકારના કર્મચારીઓને મોંઘવારી ભથ્થામાં આ વધારાના કારણે વધારાની નાણાકીય અસરો વાર્ષિક રૂ. 6,591.36 કરોડ અને નાણાકીય વર્ષ 2022-23માં રૂ.4,394.24 કરોડ  રહેવાનો અંદાજ છે;
પેન્શનરોને મોંઘવારી રાહતના આ વધારાને કારણે વધારાની નાણાકીય અસરો વાર્ષિક રૂ. 6,261.20 કરોડ અને નાણાકીય વર્ષ 2022-23માં રૂ.4,174.12 કરોડ  રહેવાનો અંદાજ છે.
મોંઘવારી ભથ્થું અને મોંઘવારી રાહત બંનેના હિસાબથી તિજોરી પર સંયુક્ત અસર વાર્ષિક રૂ. 12,852.56 કરોડ અને નાણાકીય વર્ષ 2022-23માં રૂ.8,568.36 કરોડ ની હશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
નાગા સંસ્કૃતિ જીવંતતા, બહાદુરી અને પ્રકૃતિ પ્રત્યે આદરનો પર્યાય છેઃ પ્રધાનમંત્રી
નાગાલેન્ડ સરકારમાં PHED અને સહકાર મંત્રી શ્રી જેકબ ઝિમોમીના ટ્વીટ થ્રેડનો જવાબ આપતાં પ્રધાનમંત્રીએ કહ્યું હતું કે "જી-20 કાર્યક્રમમાંના એક કાર્યક્રમ દરમિયાન અદભૂત નાગા સંસ્કૃતિના પ્રદર્શન પર એક સારો મણકો. નાગા સંસ્કૃતિ પ્રકૃતિ પ્રત્યે આદર ધરાવતી જીવંતતા, બહાદુરી અને વીરતાની સમાનાર્થી છે."
એક ટ્વીટ થ્રેડમાં શ્રી જેકબ ઝિમોમીએ નાગાલેન્ડના કોહિમામાં જી-20ના તમામ પ્રતિનિધિઓનું દિલથી સ્વાગત કરવા વિશે વાત કરી.
તેમણે એમ પણ કહ્યું કે ઉત્સાહી નાગા ભાઈઓ અને બહેનો દ્વારા રજૂ કરાયેલ પરંપરાગત નાગા નૃત્ય દ્વારા પ્રતિનિધિઓનું સ્વાગત કરવામાં આવ્યું હતું.
પ્રધાનમંત્રીએ ટ્વીટ કર્યું;
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(